laion/Wikipedia-Exotic huggingface dataset:
עונת 2017/2018 בסרייה א'

עונת 2017/2018 בסרייה א' הייתה העונה ה-116 של התחרות שאורגנה על ידי הסרייה א'. המשחקים החלו ב-19 באוגוסט 2017 והסתיימו ב-20 במאי 2018. בליגה השתתפו 20 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שלוש נקודות ונקודה עבור תוצאת תיקו. בעונה זו הומשך השימוש בטכנולוגיית ה-VAR (הווידאו) ככלי עזר לשופט, לאחר שהוכנס לראשונה בעונה החולפת. אחוז טעויות השיפוט עמד בעונה זו על 0.89 בלבד, לעומת 5.78 אם ה-VAR אינו היה בשימוש. ספאל, הלאס ורונה ובנוונטו היו הקבוצות שעלו מהליגה השנייה. יובנטוס זכתה באליפות הליגה בפעם השביעית ברציפות ובפעם ה-34 בתולדות המועדון. בסיום העונה, בין התאריכים ה-12 בינואר ל-19 בינואר 2019 מתוכנן משחק של הסופר קאפ האיטלקי בין יובנטוס לבין מילאן. בסיום העונה לסרייה ב' ירדו בנוונטו, הלאס ורונה וקרוטונה. במקום הקבוצות שירדו, לסרייה א' העפילו אמפולי, פארמה ופרוזינונה. שחקנה הארגנטינאי של אינטר, מאורו איקרדי ושחקנה האיטלקי של לאציו, צ'ירו אימובילה חלקו את תואר מלך השערים, כך שלכל אחד מהם היו 29 שערים. אינטר סיימה לפני לאציו עקב חלוקת נקודות ביניהם: אינטר 0-0 לאציו, לאציו 2–3 אינטר. מילאן הורחקה מהמפעלים האירופיים עקב הפרת תקנות אופ"א לתחרות כלכלית הוגנת. הם ערערו לבית הדין לבוררות בספורט, ועונש ההרחקה הוסר ב-20 ביולי 2018. יובנטוס העפילה לשלב הבתים של הליגה האירופית לאחר שזכתה בגביע איטליה. לעומת זאת, משום שהם כבר העפילו למפעל אירופי עקב מיקומם בטבלה, המקום המובטח בשלב הבתים הועבר לסגנית מחזיקת גביע איטליה, אך עקב השתתפותה של מילאן כבר בליגה האירופית, המקום המובטח הפך למקום בסיבוב המוקדמות השני של הליגה האירופית, שהוענק לאטלנטה. קייבו סיימה לפני אודינזה עקב חלוקת נקודות ביניהם: קייבו 1-1 אודינזה, אודינזה 1–2 קייבו. מדיה וקבצים בנושא עונת 2017/2018 בסרייה א' בוויקישיתוף נתונים מאתר rsssf נתונים מפורטים מאתר bdfutbol Italian Serie A Scoring Stats 2017-18, ESPN (באנגלית)
אליסה אדוורדס

ג'סטין דווין לי ג'ונסון (באנגלית: Justin Dwayne Lee Johnson; נולד ב-16 בינואר 1980), הידוע בשם הבמה אליסה אדוורדס (Alyssa Edwards), הוא מלכת דראג וכוריאוגרף אמריקאי. זכה להכרה לאחר השתתפותו בעונה החמישית של המרוץ לדראג של רו פול (בו דורג במקום השישי) ובעונה השנייה של המירוץ לדראג: אולסטארס (בו דורג במקום החמישי). התוכנית הדוקומנטרית "Dancing Queen", שעלתה לנטפליקס באוקטובר 2018, התמקדה בדמותו. את שם הדראג שלו לקח ג'ונסון מאליסה מילאנו ומאם הדראג שלו לייקן אדוורדס. אליסה היא חלק ממשפחת הדראג "האוס אוף אדוורדס" ומהווה בעצמה אם דראג למשתתפות אחרות במרוץ לדראג, ביניהן שאנג'לה, לגנג'ה אסטרנג'ה, ג'יה גאן ופלסטיק טיארה, ממלכות הדראג המפורסמות בעולם. ב-2010, זכתה אליסה אדוורדס בתואר "מיס גיי אמריקה" אך הוא נלקח ממנה בשל קונפליקטים עסקיים עם הארגון שמעניק את הפרס. בנובמבר 2012, ערוץ לוגו הכריז שאדוורדס היא אחת מהמשתתפות בעונה החמישית של סדרת הריאלטי המרוץ לדראג של רו פול. משתתפת נוספת בעונה זו הייתה קוקו מנטריז אשר קיבלה את התואר "מיס גיי אמריקה" לאחר שזה נלקח מאדוורדס. היא ניצחה באתגר אחד, הודחה לבסוף בפרק 9, וסיימה במקום השישי כאחת מחביבות הקהל הבולטות של העונה. אליסה אדוורדס ידועה גם בסדרת הרשת "הסוד של אליסה" (באנגלית: "Alyssa's Secret") שבה היא מדברת על נושאים שונים ומזמינה אורחים שונים, ביניהם מלכות דראג, אומנים ועוד. ב-2016 פורסם כי אדוורדס היא אחת מעשר המתמודדות בעונה השנייה של המרוץ לדראג: אולסטארס. היא ניצחה את אתגר מחזמר הנשים המפורסמות בהיסטוריה ("Herstory of the world") כאשר גילמה את אנני אוקלי. היא הודחה בפרק הבא, אך חזרה לתחרות יחד עם טטיאנה פרק לאחר מכן לאחר שניצחה יחד באתגר סטנד-אפ זוגי עם אלסקה. אדוורדס הודחה סופית שני פרקים לאחר חזרתה וסיימה במקום החמישי. אליסה אדוורדס לקחה חלק בסרטים הוריקן ביאנקה 1 והוריקן ביאנקה 2: מרוסיה בשנאה בכיכובה של מנצחת העונה השישית של המרוץ לדראג, ביאנקה דל ריו. ג'ונסון מפעיל בטקסס מועדון ריקוד שהוא המרכז של הסדרה הדוקומנטרית "Dancing Queen" שמופקת בין היתר על ידי רופול ועלתה ב-5 באוקוטובר 2018 לנטפליקס. מדיה וקבצים בנושא אליסה אדוורדס בוויקישיתוף אתר האינטרנט הרשמי של אליסה אדוורדס אליסה אדוורדס, ברשת החברתית פייסבוק אליסה אדוורדס, ברשת החברתית אקס (טוויטר) אליסה אדוורדס, ברשת החברתית אינסטגרם אליסה אדוורדס, במסד הנתונים הקולנועיים IMDb (באנגלית) אליסה אדוורדס, באתר ספוטיפיי אליסה אדוורדס, באתר MusicBrainz (באנגלית) אליסה אדוורדס, באתר Discogs (באנגלית) אליסה אדוורדס, באתר Songkick (באנגלית) Suspended Contestant and Affiliate Registry, ‏2015-02-24 Desk, TV News. "Drag Superstar Alyssa Edwards to Star in Docu-Series DANCING QUEEN on Netflix" (באנגלית). נבדק ב-2018-08-31. "RuPaul's Drag Race Season 5 Contestants Announced". PEOPLE.com (באנגלית). נבדק ב-2018-08-31. "Coco Montrese is crowned Miss Gay America 2010 - Watermark Online". Watermark Online (באנגלית אמריקאית). 2010-03-03. נבדק ב-2018-08-31. "Great Musical Moments In Reality TV: RuPaul's "Can I Get An Amen"" (באנגלית אמריקאית). נבדק ב-2018-08-31. Alyssa’s Secret, worldofwonder.net (באנגלית) "Logo Announces Contestants For "RuPaul's All Star Drag Race" Season 2". LOGO News. נבדק ב-2018-08-31.
סחר בין-לאומי בפסולת

סחר בינלאומי בפסולת מתייחס לפעילות כלכלית במסגרתה פסולת שנוצרת במדינה אחת משונעת למדינה אחרת לצורך טיפול. תרחיש אחד הוא מצב בו בעלי הפסולת רוכש שירותי טיפול (כגון מיחזור, טיהור שפכים, הטמנה וכדומה) מגורם המציע שירותים כאלה במדינה אחרת. בתרחיש זה, ניתן לומר שמדינת המקור של הפסולת למעשה מייבאת שירותי טיפול בשפכים ממדינת היעד, ומבחינה כלכלית הגורם במדינת המקור איננו יצואן של הפסולת אלא למעשה לקוח המשלם עבור שירותים בחו"ל. בתרחיש אחר, בעלי הפסולת מוכר את הפסולת לגורם במדינה אחרת שמסוגל להפיק ממנה תועלת על ידי מחזור, שימוש חוזר או הפקת אנרגיה, והיצואן של הפסולת מפיק רווח כספי מהעסקה. ייצוא של פסולת עשוי להיות בעל השפעות חיוביות הן מבחינה כלכלית והן מבחינה סביבתית. מבחינתם הכלכלית של הגורמים המטפלים בפסולת, מסחר בין לאומי מאפשר גישה לכמויות גדולות יותר של פסולת ובכך מאפשר להנות מיתרון הגודל (economy of scale), מה שמגדיל את היעילות של הטיפול ואת הרווחיות. מבחינתם הכלכלית של בעלי הפסולת, הייצוא מגדיל את ההיצע של שירותי הטיפול הזמינים עבורם ומוריד את עלויות הטיפול. למשל, מפעל בארץ המייצר פסולת יכול להידרש לשלם מחירים גבוהים עבור טיפול בפסולת בתחומי מדינת ישראל מכיוון שהשוק בארץ קטן, בעוד שאם ייצא את הפסולת למרכז מחזור גדול יותר באירופה, עלויות הטיפול יהיו נמוכות יותר, ואפשר אפילו שהמפעל יוכל למכור את הפסולת למרכז המחזור באירופה ולהפיק מכך רווח כספי. מבחינה סביבתית, הגדלת שוק הטיפול בפסולות על ידי יבוא ויצוא יכולה להביא לעלייה באיכות ובמומחיות של מרכזי הטיפול ולהגדלת כמות המיחזור וגודלה של הכלכלה המעגלית, ובכך להפחית את הפגיעה בסביבה. עם זאת, ישנם גם סיכונים הכרוכים ביצוא פסולת. מדובר הן בסיכונים סביבתיים (למשל זיהום שנגרם מתאונות במהלך שינוע בין לאומי של פסולת), והן בסיכונים אתיים (למשל, כאשר מדינה ענייה עלולה להפוך ל"פח הזבל" של מדינה עשירה יותר). מסיבות אלה, ייצוא בין לאומי של פסולת כפוף לאמנת בזל, עליה ישראל חתומה. החל משנות ה-90 של המאה ה-20 החלה עליה ביבוא פסולת מוצרי פלסטיק לסין, לאחר שפותחו בסין שיטות למחזור פסולת זו. בעשור הראשון למאה ה-21 הייתה סין ליבואנית פסולת הפלסטיק הגדולה בעולם, ומאז התירה יבוא פסולת פלסטיק בשנת 1992 ועד לשנת 2016 סין יבאה לתחומה את רוב פסולת הפלסטיק הממוחזרת בעולם. אולם עם תחילת העשור השני למאה ה-21, החלה ממשלת סין להטיל הגבלות יבוא פסולת פלסטיק למדינה, במטרה להפחית את תרומתה לזיהום האוויר. הגבלות אלה הלכו והוחמרו לאורך השנים, מבחינת אחוז המזהמים המותרים בפסולת המיובאת ומקורות הפסולת. חברות ישראליות אינן מרבות להשתתף בסחר בינלאומי של פסולת, בין היתר בשל רגולציה מחמירה בנושא. עם זאת, התרחיש הישראלי מתאים למסחר כזה (מכיוון ששוק הטיפול בשפכים בישראל קטן, בעוד שהשוק באירופה קרוב, גדול ומפותח), ואכן במאה ה-21 החלו מספר חברות לייצא פסולות לאירופה. Brooks A.L., Wang S., and Jambeck J.R., The Chinese import ban and its impact on global plastic waste trade. Science Advances 2018;4 על הרגולציה בישראל דו"ח המנתח בין היתר את שוק יצוא הפסולת מישראל דוגמה לחברה העוסקת ביצוא פסולת מישראל לאירופה
אוה ננסן

אוה הלן ננסן (בנורווגית: Eva Helene Nansen ‏ 17 בדצמבר 1858 - 9 בדצמבר 1907) הייתה זמרת מצו-סופרן נורווגית ידועת-שם. כמו כן הייתה חלוצה בסקי נשים. ננסן נולדה בכריסטיאנה, בת לכומר ופרופסור לזואולוגיה מיכאל סארס (en:Michael Sars) ומארן סארס, ואחות לביולוג גאורג אוסיאן סארס (en:Georg Ossian Sars) ולהיסטוריון ארנסט סארס (en:Ernst Sars). מצד אמה, הייתה אחיינית של המשורר והמבקר יוהאן סבסטיאן ולהאוון (en:Johan Sebastian Welhaven) והסופרת אליזבת ולהאוון (en:Elisabeth Welhaven), ודודנית ראשונה של האדריכל היאלמאר ולהאוון en:Hjalmar Welhaven) ומפכ"ל המשטרה קריסטיאן ולהאוון. בספטמבר 1889 נישאה אוה סארס לפריטיוף נאנסן, חוקר הקוטב ובהמשך זוכה פרס נובל לשלום על עבודתו עם פליטים. היו להם חמישה ילדים, בהם אוד ננסן, אדריכל נודע, שהקים בית מקלט לילדים יהודים בזמן מלחמת העולם השנייה. אוה ננסן מתה בדלקת ריאות ב-9 בספטמבר 1907 בליסאקר. אוה סארס למדה שירה במשך חמש שנים אצל אחותה מולי וגיסה, זמר הבריטון והמלחין תורוואלד לאמרס. הופעת הבכורה שלה כזמרת אופרה התרחשה בשנת 1881, ב"מוזיקפורנינגן", מבשר הפילהרמונית של אוסלו. היא למדה אצל דזירה ארטו בברלין בשנים 1886 ו-1887, התמחתה בשירת רומנסות והופיעה לראשונה בקונצרט כזמרת רומנסות מצו-סופרן בשנת 1886. היא הופיעה בקונצרטים רבים מספור, הן בנורווגיה והן מחוצה לה, בין 1880 ל-1900. ברפרטואר האופרה שלה היו "חלומה של אלזה" מלוהנגרין של ריכרד וגנר ו"גרטכן" ביצירתו של שומאן, "סצנות מתוך פאוסט של גתה". סיורי הקונצרטים שלה בסקנדינביה יחד עם הפסנתרנית אריקה ניסן התקבלו בהתלהבות רבה. היא נחשבה לאחת מזמרות הרומנסות החשובות ביותר של נורווגיה. הקונצרטי הפומבי האחרון שלה התקיים בדצמבר 1899, והיא שרה מחזור שירים חדש בשם "Haugtussa ", שאדווארד גריג חיבר לפואמות של ארנה גרבורג. אוה ננסן הייתה שותפה פעילה בתחום המוזיקה להתכנסויות בבית אמה, שהיה עד 1898 מקום מפגש לליברלים ואינטלקטואלים; הוא כונה "הסלון הראשון של כריסטיאנה". אוה סארס (ננסן) הייתה גולשת סקי מיומנת. היא וססיליה תורסן עוררו תשומת לב כנערות היחידות באירוע קפיצות הסקי Husebyrennet, לשם הגיעו על מגלשי סקי. בהמשך הייתה לה השפעה רבה במאבק למתן זכות לנשים להשתתף בתחרויות ספורט חורף לסוגיהן בתנאים שווים לגברים. בחג הפסחא 1892 הייתה לאישה הראשונה, כנראה, שחצתה את רמת הָארְדָאנְגֶרְווידָה על מגלשי סקי, לצד בעלה פריטיוף ננסן. בהזדמנות זו לבשה חליפת סקי מתריסה במידת-מה לגבי התקופה, שנתפרה למענה לפי התכנון של ננסן; חצאית החליפה הגיעה רק מעט מתחת לברכיים. במאמר Skiløbningen, שהתפרסם בעיתון Verdens Gang במרץ 1893, יצאה חוצץ נגד המתנגדים לסקי נשים מטעמי מוסר. מדיה וקבצים בנושא אוה ננסן בוויקישיתוף אוה ננסן, באתר Discogs (באנגלית) סיינסנורדיק, האוניברסיטה הארקטית של נורווגיה, ראנדי מ. סולהאוג, "אלמנות הקטבים" http://www.snl.no/.nbl_biografi/Eva_Nansen/utdypning אינגר אליזבת האווט, הוצאת קונסקאספורלאגט, אוסלו, ביוגרפיה של אוה ננסן א. הולטר, אנציקלופדיה Salmonsens Konversationsleksikon עורך כ. בלאנגסטרופ, הוצאה 2, כרך XVII, 1924, עמ' 636, הוצאת י. ה. שולץ, קופנהגן (בדנית) "אוה ננסן", אנציקלופדיה Store norske leksikon, הוצאת קונסקאפספורלאגט, אוסלו (בנורווגית) יון גונאר ארנצן, "מארן סארס", אנציקלופדיה סטורה נורסקה לקסיקון
Mi Amor

Mi Amor (בעברית: אהובתי, מעוצב: Mi Amor ♥) הוא סינגל שהוקלט על ידי הזמרת הישראלית שרית חדד. השיר יצא לאור ב-15 במאי 2011, כסינגל השישי מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ. השיר הגיע למקום העשירי במצעד של רשת ג'. בנוסף לכך, הגיע למקום השלישי במצעד של מדיה פורסט. השיר נכתב על ידי דיקלה שכתבה בהמשך עבור חדד את השיר "בדד", הולחן על ידי דיקלה ועידו אוחיון והופק על ידי אורן עמנואל ודן פרבר. השיר בדומה לשאר שירי האלבום, הוא שיר בסגנון הים-תיכוני. את השיר ביצעה חדד באופן מיוחד בתוכנית "צחוק מעבודה" ששודרה בערוץ 2. טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפתו הנוספת של הסינגל. האודיו זכה להצלחה מתונה, ונכון ל-1 בספטמבר 2018, מונה הצפיות שלו עומד על למעלה מ-700 אלף צפיות. סרטון השיר "Mi Amor" באתר יוטיוב David Saban - dotbox solutions, שרית חדד - האתר הרשמי | Sarit Hadad – Official Site, באתר www.sarit-hadad.com (ארכיון) 7.7.2011 – פזמונט, באתר pizmonet.co.il כמה אושר חווה דודו אהרון, באתר ‏מאקו‏, 3 ביוני 2011 מילים לשיר בדד - שרית חדד, באתר שירונט מילים לשיר Mi Amor - שרית חדד, באתר שירונט SaritHadadOfficial (2011-03-28), שרית חדד Sarit Hadad - Mi Amor, נבדק ב-2018-09-01 שרית חדד - העמוד הרשמי - אבי גואטה הפקות, באתר www.facebook.com חן סמואלוב (2011-06-15), שרית חדד וטררם-מי אמור-צחוק מעבודה.wmv, נבדק ב-2018-09-01 SaritHadadOfficial (2011-03-20), שרית חדד סוף שבוע בפריז - Sarit Hadad - Weekend in Paris, נבדק ב-2018-08-26
פרו במשחקים האולימפיים לנוער

פרו משתתפת במשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער מפרו שלושה מדליות, מהן מדליית זהב יחידה. פרו משתתפת גם במשחקי החורף האולימפיים לנוער. אולם, עד אז לא זכה ספורטאי נוער אולימפי מפרו במדליה במשחקי החורף. המשלחת הראשונה של פרו למשחקים האולימפיים לנוער הייתה לאולימפיאדת הנוער סינגפור. המשלחת כללה 26 ספורטאים שהתחרו בעשרה ענפי ספורט. המשלחת זכתה במדליית ארד יחידה. המשלחת הגיעה להישגים בענף הכדורעף בה נבחרת הנערות זכתה במדליית ארד, ובענף האתלטיקה בה סיימה במקום השביעי בהליכה תחרותית נערות ל-5 ק"מ. ספורטאי המשלחת סיימו במקום החמישי בענף הג'ודו בקטגוריית משקל עד 44 ק"ג נערות והרמת משקולות בקטגוריית משקל עד 58 ק"ג נערות. המשלחת השתתפה בתחרויות בענפים בדמינטון, היאבקות, טאקוונדו, טניס, שחייה ושיט ללא הגעה להישגים משמעותיים. המשלחת לאולימפיאדת הנוער נאנג'ינג מנתה 40 ספורטאים שהתחרו ב-12 ענפי ספורט והייתה המשלחת הגדולה ששלחה פרו עד כה. המשלחת זכתה בשתי מדליות, מתוכן מדליית זהב יחידה. ספורטאי המשלחת זכו במדליית זהב בטורניר הנערים בענף הכדורגל ומדליית ארד בענף השיט בתחרות המפרשית מדגם ביט לנערות וסימו במקום התשיעי בתחרות נערות בדגם טכנו 293. המשלחת הגיעה להשגים גם בענפים אתלטיקה בה סיימה במקום הרביעי בהליכה תחרותית לנערים למרחק של 10 ק"מ ובטניס עם העפלה לרבע גמר בטורניר הזוגות לנערים. המשלחת גם השתתפה בתחרויות בענפים בדמינטון, ג'ודו, היאבקות, הרמת משקולות, התעמלות, חתירה, כדורעף חופים ושחייה אך בלי להגיע להישגים משמעותיים. פרו השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה ספורטאית יחידה שהשתתפת בענף סקי אלפיני בהם היא לא הגיעה להישג משמעותי.   מובילה בענף   ענף לא פעיל פרו במשחקים האולימפיים פרו במשחקים הפאראלימפיים
מה שלומך יקירי

"מה שלומך יקירי" (מוכר כ"מה שלומך, יקירי?") הוא סינגל שהוקלט על ידי הזמרת הישראלית שרית חדד. השיר יצא לאור ב-26 ביוני 2011, כסינגל השביעי מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ. השיר הגיע למקום ה-16 במצעד של רשת ג'. בדומה ל-"Mi Amor", הגיע למקום התשיעי במצעד של מדיה פורסט. השיר נכתב, הופק והולחן על ידי הנרי, שעשה זאת עם עוד שישה שירים מהאלבום, ועם הלהיט "מאחלת לך". השיר הוא מעין בלדת פופ, המשלבת בתוכה את הסגנון הים-תיכוני, בה שרית חדד מנסה לברר מה שלום בן זוגה לשעבר, ואף מספרת כי מתגעגעת אליו ואל משפחתו. יוצאת התוכנית "אייל גולן קורא לך", נוי גבאי, ביצעה את השיר מחדש. טרם הוציאה את הווידאו קליפ המלא של השיר, העלתה שרית חדד לערוץ היוטיוב שלה אודיו של השיר, המציג את עטיפת הסינגל ללא שמו ואורכו. האודיו זכה להצלחה נאה, ונכון ל-1 בספטמבר 2018, מונה הצפיות שלו עומד על קרוב למיליון צפיות. סרטון השיר "מה שלומך יקירי" באתר יוטיוב מה שלומך יקירי, באתר יוסמיוסיק David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) 28.7.2011 – פזמונט, באתר pizmonet.co.il רומנטי או סימפטי - דודו אהרון נכנס הישר לפסגה, באתר ‏מאקו‏, 7 ביולי 2011 מילים לשיר מה שלומך יקירי - שרית חדד, באתר שירונט מילים לשירים – 20 - שרית חדד, באתר שירונט מילים לשיר מאחלת לך - שרית חדד, באתר שירונט SaritHadadOfficial (2011-04-03), שרית חדד מה שלומך יקירי - Sarit Hadad - How are you my dear, נבדק ב-2018-09-01 NoyaGabay (2012-03-01), נוי גבאי-מה שלומך יקירי, נבדק ב-2018-09-01
סאמר ברת'ולומיו

רובין סאמר ברת'ולומיו (באנגלית: Robin Summer Bartholomew; נולדה ב-20 בנובמבר 1951) היא דוגמנית ומנחת טלוויזיה אמריקאית, זוכת מיס ארצות הברית לשנת 1975. ברת'ולומיו נולדה בעיר מרסד שבקליפורניה. היא החלה להשתתף בתחרויות יופי ב-1973 כשנבחרה למיס הייניקן, ב-1975 זכתה במיס קליפורניה, וכנציגת קליפורניה זכתה במקום הראשון בתחרות מיס ארצות הברית הארצית מול חמישים מתמודדות נוספות מרחבי המדינה. בתחרות מיס תבל שנערכה באל סלוודור נבחרה לסגנית שנייה ולמיס פוטוגניק. בשנים שלאחר מכן היא שימשה מספר פעמים כשופטת בתחרות מיס ארצות הברית. היא הנחתה מספר פרקים של התוכנית האמריקאית של גלגל המזל. ב-1982 שיחקה בסרט "אהבה היא לנצח" לצד פריסילה פרסלי. מ-1984 ועד 1989 שימשה כמנחה שותפה לשעשועון הטלוויזיה "מכירת המאה" ("Sale of the Century") ששודר ב-NBC, בנוסף היא הגישה מספר פעמים פרס בטקס פרס בחירת הקהל. ב-1991 השתתפה בפרק של "טוטו משפחתי", הגרסה האמריקאית, בפרק בו התמודדו במשחק מלכות יופי שונות. מדיה וקבצים בנושא סאמר ברת'ולומיו בוויקישיתוף סאמר ברת'ולומיו, במסד הנתונים הקולנועיים IMDb (באנגלית) סאמר ברת'ולומיו, באתר AllMovie (באנגלית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
פיג'ו J7

פיג'ו J7 (בצרפתית: Peugeot J7) היא מכונית מסחרית מתוצרת יצרנית הרכב הצרפתית פיג'ו אשר יוצרה בין השנים 1965–1980. סך הכול יוצרו 336,220 יחידות. מנוע בנזין - מנוע הנעה קדמית מנוע דיזל - מנוע הנעה קדמית "Fourgon 1400 kg" "Fourgon 1800 kg" "פיג'ו J7" "פיג'ו J7" "פיג'ו J7" - אמבולנס "פיג'ו J7", שנת 1976 "פיג'ו J7", שנת 1978 "פיג'ו J7" - מבט לתא הנהג "פיג'ו J7" - מבט לתא הנהג פיג'ו פיג'ו J9 מדיה וקבצים בנושא פיג'ו J7 בוויקישיתוף פיג'ו J7, סרטון באתר יוטיוב פיג'ו J7, סרטון באתר יוטיוב "פיג'ו J7" storm.oldcarmanualproject.com/peugeotj71966 "פיג'ו J7" citroenhyonline.co.uk/peugeot-j7 "פיג'ו J7" kfz-tech.de/Engl/Hersteller/Peugeot/PeugeotJ71965
משחק החיים (שיר של שרית חדד)

"משחק החיים" (מוכר בעולם כ-"Εμεις οι δυο ταιριαζουμε") הוא סינגל שהוקלט על ידי הזמרת הישראלית שרית חדד והזמר היווני ניקוס ורטיס. השיר יצא לאור ב-27 ביולי 2011, כסינגל השמיני מתוך אלבומה ה-20 שקרוי על שם מספרו, 20, על ידי חברת התקליטים אבי גואטה הפקות בע"מ. השיר הגיע למקום הרביעי במדיה פורסט TV. השיר יצא כסינגל רשמי ביוון. השיר נכתב על ידי וסיליס יאנופולוס ודוד זיגמן, הולחן על ידי קיריאקוס פפדופולוס והופק על ידי יאניס קיפונידיס. השיר הוא שיר פופ המשלב בתוכו גם את סגנון המוזיקה המזרחית וגם את סגנון המוזיקה היוונית. יוסי חרסונסקי סקר את השיר בחיוב, והעניק לו ארבעה כוכבי זהב מתוך חמישה בסך הכל. עם השיר הופיעו שרית חדד וניקוס ורטיס בשנת 2014, בהופעה שנכללה באלבום ההופעה - פעם בחיים: הופעה חיה באצטדיון בלומפילד. ההופעה הפכה לויראלית וצברה למעלה מ-2.2 מיליון צפיות. באותו המופע שרו השניים גם את השיר "חוק החיים", שנכלל באלבומה החמישי של חדד, חוק החיים. הווידאו קליפ המלא שיצא עבור השיר פורסם ב-31 באוגוסט 2011. הקליפ מציג לאורכו שני מסכים האחד מציג את שרית חדד והשני את ניקוס ורטיס. לבסוף, שני המסכים מתאחדים וניתן לראות את השניים מופיעים עם השיר. נכון ל-1 בספטמבר 2018, מונה הצפיות של הקליפ עומד על 4 מיליון צפיות, ומונה הצפיות של האודיו של השיר עומד על למעלה מ-5.8 מיליון צפיות. סרטון השיר "משחק החיים" באתר יוטיוב משחק החיים, באתר יוסמיוסיק David Saban - dotbox solutions, שרית חדד - האתר הרשמי | Sarit Hadad - Official Site, באתר www.sarit-hadad.com (ארכיון) Knowing you're ON AIR, ‏2011-09-23 מילים לשיר משחק החיים - שרית חדד וניקוס ורטיס, באתר שירונט Nikos Vertis Official (2011-03-14), Nikos Vertis & Sarit Hadad - Emeis oi duo tairiazoume, נבדק ב-2018-09-01 "משחק החיים - יוסמיוסיק". יוסמיוסיק. 2011-09-01. נבדק ב-2018-09-01. "פעם בחיים: הופעה חיה באצטדיון בלומפילד - שרית חדד, אייל גולן וניקוס ורטיס (CD) - מוסיקה נטו". מוסיקה נטו. אורכב מ-המקור ב-2018-09-01. נבדק ב-2018-09-01. SaritHadadOfficial (2014-09-28), שרית חדד וניקוס ורטיס - משחק החיים - מתוך המופע פעם בחיים, נבדק ב-2018-09-01 SaritHadadOfficial (2014-09-28), שרית חדד וניקוס ורטיס - חוק החיים - מתוך המופע פעם בחיים, נבדק ב-2018-09-01 שרית חדד* = Sarit Hadad - חוק החיים, באתר Discogs (באנגלית) SaritHadadOfficial (2011-08-31), שרית חדד | ניקוס ורטיס - משחק החיים - הקליפ הרשמי, נבדק ב-2018-09-01
צ'ילה במשחקים האולימפיים לנוער

צ'ילה משתתפת בכל המשחקים האולימפיים לנוער מאז היווסדם באולימפיאדת הנוער סינגפור (2010). לאורך השנים צברו ספורטאי הנוער הצ'ילינים מדליית זהב יחידה בענף הכדורגל. צ'ילה משתתפת גם במשחקי החורף האולימפיים לנוער. אולם, עד כה לא זכה ספורטאי נוער אולימפי מצ'ילה במדליה במשחקי החורף. המשלחת הראשונה של צ'ילה למשחקים האולימפיים לנוער הייתה לאולימפיאדת הנוער סינגפור. המשלחת כללה 50 ספורטאים שהתחרו בעשרה ענפי ספורט והייתה המשלחת הגדולה ששלחה צ'ילה עד כה. המשלחת זכתה במדליית זהב יחידה. המשלחת הגיעה להישגים בענף הכדורגל עם זכיית נבחרת הנערות במדליית הזהב, באתלטיקה עם העפלה לגמר וסיום במקום השישי בהדיפת כדור ברזל נערים, ובטריאתלון עם סיום במקום ה-12 בטורניר הנערות. המשלחת גם השתתפה בתחרויות בענפים אופניים, הוקי שדה, התעמלות, כדורסל, רכיבה, שחייה ושיט אך ללא הגעה להישגים משמעותיים. המשלחת לאולימפיאדת הנוער נאנג'ינג מנתה 15 ספורטאים שהתחרו בתשעה ענפי ספורט. המשלחת לא זכתה במדליות. ספורטאי המשלחת הגיעו להישגים בענפים חתירה עם סיום במקום החמישי בתחרות הזוגות לנערות ובטריאתלון עם דירוג במקום החמישי בטורניר הנערים. ספורטאי המשלחת גם התחרו בענפים אתלטיקה, הרמת משקולות, טאקוונדו, רכיבה, קרב חמש מודרני, שחייה ושיט אולם לא הגיעו להישגים משמעותיים. צ'ילה השתתפה לראשונה במשחקי החורף האולימפיים לנוער באולימפיאדת הנוער אינסברוק ושלחה משלחת המונה חמישה ספורטאים שהתחרו בשלושה ענפי ספורט. ספורטאי המשלחת הגיעו להישג בענף הגלישת שלג עם העפלה לגמר וסיום במקום התשיעי בתחרות הנערים בגלישה בסגנון מדרון. המשלחת לא הגיעה להישגים משמעותיים בענפים סקי אלפיני וסקי בסגנון חופשי. המשלחת לאולימפיאדת הנוער לילהאמר כללה שמונה ספורטאים שהתחרו בארבעה ענפי ספורט. בניגוד לאולימפיאדת הנוער אינסברוק המשלחת לא הגיעה להישגים משמעותיים. ספורטאי המשלחת התחרו בענפים גלישת שלג, סקי אלפיני, סקי בסגנון חופשי וסקי למרחקים.   מובילה בענף   ענף לא פעיל צ'ילה במשחקים האולימפיים צ'ילה במשחקים הפאראלימפיים
סשה בנקס

מרסדס קסטנר-ורנאדו או בשמה לאחר הנישואים מרסדס טון (באנגלית: Mercedes Ton; נולדה ב-26 בינואר 1992), הידועה יותר בשם הבמה שלה, מרסדס מונה היא מתאבקת אמריקאית, המופיעה בארגון ההיאבקות All Elite Wrestling‏ (AEW), שבו היא אלופת TBS של AEW. היא מוכרת בעיקר בשל תקופתה בארגון ההיאבקות WWE בין השנים 2012 ל-2022, שבו הופיעה תחת שם הבמה סשה בנקס. בנקס התאבקה בעבר בארגונים העצמאיים, בעיקר בארגון Chaotic Wrestling, שבו כיהנה כאלופת הנשים. בנקס זכתה פעם אחת באליפות הנשים של NXT. בנוסף לכך, היא זכתה באליפות הנשים של Raw חמש פעמים, הקרב שלה נגד ביילי באירוע NXT TakeOver: Respect, שנערך ב-7 באוקטובר 2015 היה קרב הנשים הראשון ששימש כקרב מרכזי, גם שימש כקרב האיירון מן הראשון בתולדות הארגון וגם היה קרב הנשים הארוך ביותר (איירון מן שהוגדר באורך של 30 דקות). הקרב נבחר על ידי מגזין ההיאבקות Pro Wrestling Illustrated לקרב השנה, כשבנקס נבחרה לאשת השנה, בעוד שהקרב שלהן באירוע NXT TakeOver: Brooklyn באוגוסט 2015 נבחר לקרב השנה מטעם פרסי סוף השנה של NXT. בשנת 2016, היא ושארלוט פלייר הפכו לנשים הראשונות שמתחרות בקרב "גיהנום בכלוב" באירוע גיהנום בכלוב 2016, ולמעשה סוגרות את האירוע כקרב המרכזי של אירוע שלם וצפה כלשהו. היא המתאבקת הראשונה מאז שנת 2004 שהקרב שלה שימש כקרב המרכזי של הערב בתוכנית שבועית (Raw). בנוסף לכך, היא האישה הראשונה שזכתה בקטגוריית פיוד השנה מטעם מגזין ההיאבקות Pro Wrestling Illustrated. בשנת 2023 שיחקה בסרט הפעולה "The Collective" שם גילמה את דמותה של ניקיטה. קסטנר-ורנאדו היא הבת דודה הראשונה של הראפר, סנופ דוג. כמו כן, היא הבת דודה של המפיק המוזיקלי דאז דילינגר והזמרים ברנדי נורווד וריי J. קסטנר-ורנאדו ציינה שאדי גררו הוא המתאבק האהוב עליה בכל הזמנים. היא הייתה נוכחת בקהל של תוכנית מצבת הזיכרון לכבודו ב-Raw, שנערכה ב-14 בנובמבר 2005. הישגים בארגון ההיאבקות Chaotic Wrestling אליפות הנשים של Chaotic Wrestling (פעם אחת) הישגים בארגון ההיאבקות Independent Wrestling Entertainment - IWE אליפות הנשים של IWE (פעם אחת) הישגים במגזין ההיאבקות Pro Wrestling Illustrated - PWI פיוד השנה (2016) נגד שארלוט פלייר קרב השנה (2015) נגד ביילי באירוע NXT TakeOver: Respect‏ אשת השנה (2015) PWI דירג אותה במקום ה-2 מתוך 50 המתאבקות הטובות ביותר לשנת 2016 הישגים במגזין הספורט Sports Illustrated דורגה במקום ה-1 מתוך 10 המתאבקות הטובות ביותר של השנה (2020) הישגים במגזין ההיאבקות Wrestling Observer Newsletter - WON הפיוד הגרוע של השנה (2015) - צוות PCB נגד צוות B.A.D. נגד צוות בלה הפיוד הגרוע של השנה (2018) - נגד ביילי הישגים בארגון ההיאבקות World Wrestling Entertainment - WWE אליפות הנשים של NXT (פעם אחת) אליפות הנשים של Raw‏ (5 פעמים) אליפות הנשים של סמאקדאון (פעם אחת) אליפות זוגות הנשים של ה-WWE‏ (3 פעמים) - ביחד עם ביילי (2) ונעמי (1) אלופת הטריפל קראון הרביעית אלופת הגראנד סלאם השלישית פרסי סוף השנה של NXT (פעם אחת) קרב השנה (2015) - נגד ביילי באירוע NXT TakeOver: Brooklyn‏ פרס הסלאמי (פעם אחת) מתאבקת השנה (2020) מדיה וקבצים בנושא סשה בנקס בוויקישיתוף סשה בנקס, ברשת החברתית פייסבוק סשה בנקס, ברשת החברתית אקס (טוויטר) סשה בנקס, ברשת החברתית אינסטגרם סשה בנקס, באתר WWE.com להיאבקות מקצועית סשה בנקס, באתר Online World of Wrestling